als_Latn dik_Latn sag_Latn
Kjo është edhe arsyeja se përse Apple ka vendosur të nisë prodhimin e makinës elektrike nga viti 2020.
Të krijosh një makinë është e vështirë. Kërkohet shumë kohë për dizajnin dhe prodhimin, sidomos kur nuk ke eksperienca të mëparshme me krijimin e makinave. Kjo është edhe arsyeja se përse Apple ka vendosur të nisë prodhimin e makinës elektrike nga viti 2020. Ky lajm është bërë i ditur nga gazeta prestigjioze Bloomberg.
Kompania po punon fort për të arritur këtë qëllim. Krijimi i një makine nga Apple mund të duket e habitshme, por, kur shikon që edhe kompanitë e tjera teknologjike, si Google, po bëjnë të njëjtën gjë, dhe me Apple-in që ka 200 miliardë dollarë në bankë, kupton që kompania ka kapitalin dhe burime të mjaftueshme për t’i hyrë një biznesi të ri.
Deri tani po punojnë gati 200 njerëz me këtë projekt, por që mund të rritet shumë shpejt numri. Krijimi i një makine është me të vërtet një sipërmarrje e madhe për Apple-in, pasi kërkon vite për ta dizajnuar, prodhuar, testuar, për të kaluar rregullat e qeverisë dhe pastaj për ta nxjerrë në treg. Kompanive zakonisht iu duhen mbi 7 vjet për të krijuar një makinë.
Një pyetje që nuk ka marrë akoma përgjigje është nëse makina do të jetë vetë-drejtuese. Tesla dhe Google po punojnë aktualisht për krijimin e një makine të tillë dhe deri në vitin 2020, kur edhe do të fillojë prodhimi i makinës së Apple-it, këto lloje makinash mund të jenë shumë popullore.
Një tjetër pyetje është se çfarë ndryshimi do të ketë makina e Apple-it nga miliona makinat që janë shitur çdo vit. Apple do të përballet me shumë rivalë në këtë treg, si GM, Tesla, BMW, Audi, Mercedes Benz, Ford etj.
als_Latn als_Latn als_Latn als_Latn als_Latn als_Latn